Anggrèk merpati bisa urip kanthi némplék ing wit utawa bisa urip ing lemah subur. Yèn anggrék urip némplék ing wit liyané anggrèk merpati ora nyesep sari nutrisi saka wit kang ditémpléki, nanging anggrèk merpati nduwé zat "hijau daun" kang aran klorofil, saéngga anggrèk merpati bisa nggawé lan masak nutrisi dhéwé. Kang kaya mengkené iki diarani tuwuhan "epifit" dudu tuwuhan "parasit". Yèn tuwuhan "parasit" kaya ta kemplandhéyan, saliyané némplék uga nyesep nutrisi saka wit kang ditémplékki.